tomron87/hebrew-wikipedia-sentences-corpus huggingface dataset:
במחשב מותקנות תוכנות המאפשרות לילדים ללמוד ביחד ברשת, להחליף מידע ולשתף פעולה למטרות לימודיות.
תוכנת הלימודים כוללת שירה, דקלום ותרגול.
על פי הפרויקט, הלמידה צריכה להיות חווייתית ומבוססת בעיקר על עבודת צוות של התלמידים.
חלק מהבעיות במיזם OLPC הוא הפער הדיגיטלי הקיים בין סוגי האוכלוסיות השונות שאליהם הגיעו המחשבים, מכיוון שבמרבית המדינות שאליהם הגיעו המחשבים של המיזם סובלות מחוסר בתשתיות אינטרנט בשונה מן העולם המערבי המפותח.
נוסף על הפער הדיגיטלי, אשר נובע מריחוק והקושי בבניית תשתיות מסודרות של קווי טלפון ואינטרנט, קיים פער מדרגה שנייה אשר גורס כי גם לאחר קבלה של אמצעים טכנולוגים כגון המחשבים של המיזם, עדיין אין לילדים את הכלים המספקים כדי להבין כיצד ואיך ניתן לנצל את היכולות המלאות של המחשבים האלו.
לכן במקרים רבים התגלה כי המחשבים משמשים כמנורות אשר נתלו מן התקרה בחדרי הילדים.
בעיית התקציב והקושי לשמור על עלויות נמוכות עבור המחשבים מהווים את המכשול הגדול מכולם.
על המחשבים להיות כמה שיותר עמידים, זולים וקלים לשימוש על ידי הילדים, ובכך יש צורך במשאבים רבים ואנשי מקצוע מהטובים ביותר בענף ההייטק והמחשבים.
היכולת של כל אחד לתרום ולעזור לטובת המיזם היא כלי מועיל מאוד אשר עוזר לצמצם את הקושי הכלכלי, אך גם ארגונים גדולים משתפים פעולה עם המיזם כדי לעזור לו להמשיך ולהתקיים.
מחשבי XO משלבים חיסכון בחשמל, הם מצוידים במערכת מנואלה, כלומר מופעלים ידנית לטעינת המחשב במקומות ללא חשמל.
מערכת זו, מביאה ליצירה נקייה של אנרגיה חלופית כתוצאה מסיבוב ידני של ידית ההפעלה, הסיבוב הידני הוא תחליף נקי לסיבוב הדינמו ומוביל לתוצאה של חשמל נקי מזיהום.
פתרון מנואלה נוח למדינות עולם שלישי, משום שלא בכל מקום קיים חיבור לחשמל שממנו ניתן להזין את סוללת המחשב.
עם השנים נמצאו מספר בעיות במערכת זו כגון שבירת הידית ואף סיבובה הגס אשר עלול לגרום נזק למחשב עצמו.
עקב כך, עובדים במעבדות פיתוח על גרסה חדשה של מערכת הפעלה אשר תספק את אותם יתרונות של חשמל ירוק ואפשרויות טעינה נוספות.
בשנת 2013 חברת Marvell הציגה שני מכשירים חדשים, אחד המיועד לילדי מדינות העולם השלישי והשני שהוא למעשה מחשב לוח לכל דבר ומיועד למדינות עשירות יותר.
X04 הוא הדור הרביעי של המחשב נייד של OLPC, מבחינה חיצונית זהה לקודמיו אך מתעלה הן בתוכנו והן במפרטו הטכני.
במכשיר זה יתרונות רבים כגון: מהירות 1.GHz, מסך מגע בגודל 7.5 אינץ' המבוסס על טכנולוגית אינפרא אדום ומקלדת קטנה המיועדת לאצבעות הילדים.
החשוב ביותר הוא ממשק ייעודי שכולל בתוכו תוכנות בקרה שונות עבור ההורים או המורים.
מחירו של מחשב זה יהיה כ-206$ בהזמנה של 10,000 יחידות, ומחירו ירד ככל שמספר היחידות המוזמנות יעלה.
OLE (קיצור של Object Linking and Embedding) היא טכנולוגיה לקישור אובייקטים והטמעתם באמצעות פרוטוקולים שפותחו על ידי חברת מיקרוסופט.
OLE מאפשרת להעביר בקרה של תוכנית מתהליך אחד לתהליך אחר, ובסיום התהליך השני להחזיר את התוצאות חזרה לתהליך הראשון.
לדוגמה תוכנת הוצאה לאור שולחנית יכולה לשלוח קובץ טקסט לעריכה אל תוכנת Word, וכשהקובץ יעודכן בתוכנית המשנית (תוכנת הוורד), הוא מיד יעודכן בתוכנית הראשית - תוכנת ההוצאה לאור.
הגרסאות המוקדמות: OLE 1.0, 1.1
מיקרוסופט יצאה עם טכנולוגית OLE לראשונה בשנת 1990 כהמשך לטכנולוגית DDE.
גרסה 1.0 לא הכילה אפשרויות רבות, אך היא אפשרה את הפעולה העיקרית של הטבעת אובייקט מסוג מסמך אחד בתוך אובייקט מסוג מסמך אחר.
לאחר מכן פורסמה גרסת 1.1 שהציעה כבר טכנולוגיה שונה לפעילות: COM.
השיטה היא ששרתי OLE מתקשרים עם הלקוחות (כלומר, התוכנות המשניות) באמצעות טבלות פונקציות וירטואליות (VTBL).
כך, ספרית OLESVR.DLL עובדת עם השרת וספרית OLECLI.DLL עם הלקוח.
בגרסה זו היו שינויים מזעריים לעומת לגרסה הקודמת.
הדבר הבולט ביותר הוא שימוש מלא ב-COM במקום VTBL.
כמו כן, נוספו אפשרויות לפעולות גרור ושחרר, אוטומטיות, הפעלה במקום ואחסון מובנה.
בשנת 1996 מיקרוסופט הוציאה גרסה מעודכנת ל-OLE בשם ActiveX.
החידושים בגרסה זו כללו בקרות ActiveX, מסמכי Active, ו-Active Scripting, שהיו בנויים על בסיס אוטומציה של OLE.
לאחר פרסום ActiveX התברר שבתוכנה נעשה שימוש בטכנולוגיה שהייתה רשומה כפטנט על ידי חברת Eolas עוד משנת 1994. בין שתי החברות התנהל משפט במשך כמה שנים, ובסופו חייבו השופטים את מיקרוסופט לפצות את Eolas.
מיקרוסופט נאלצה לשלם ל־Eolas סכום של 521 מיליון דולר ולהסיר את התמיכה ב-ActiveX מהדפדפנים שלה.
החל מאוקטובר 2003 בכל פעם שנעשה שימוש ב-ActiveX הדפדפן מבקש את רשות המשתמש להפעלת היישום.
בפעולה זו מנסה מיקרוסופט להוכיח שהיא לא משתמשת בפטנט רשום, אלא בסוג אחר של הפעלת יישום אחד מתוך יישום אחר.
OLED היא דיודה פולטת אור המבוססת על חומר אורגני.
OLED (Organic LED) בנוי מחומר אורגני הפולט אור כאשר עובר דרכו זרם חשמלי.
החומר מודפס בתהליך מיוחד על שכבה דקה של חומר פולימרי.
השימוש העיקרי ב-OLED הוא לבניית צגים דקים.
בניגוד לצגי LCD, אין צורך בתאורה אחורית ולכן צריכת החשמל נמוכה יותר.
לצגים המבוססים על טכנולוגיה זו פוטנציאל להיות דקים יותר מאשר צגי LCD או פלזמה.
כדי לייצר צג OLED, מדפיסים שתי שכבות דקיקות של חומרים אורגניים פולימריים מוליכי חשמל בין שני לוחות מוליכים דקים (אנודה וקתודה).
האנודה עשויה לרוב תחמוצת אינדיום ובדיל שקופה.
כאשר מופעל מתח נמוך יוצרת הקתודה (המורכבת מחומרים כגון אלומיניום) זרם העובר דרך שכבת הפולימר לאנודה ומביא לפליטת אור.
על אף שטכנולוגיית ה-OLED מאפשרת לייצר צגים שקופים, דקים, גמישים וחסכוניים, שהם בהירים וברורים מאוד, החיסרון העיקרי שלה היא העמידות הנמוכה יחסית לאורך זמן של החומרים האורגניים לעומת צגי LCD.
צגים בטכנולוגיית OLED נמצאים בשימוש בטלפונים חכמים ונגני מוזיקה.
באוקטובר 2007 הציגה לראשונה סוני, חלוצת ה-OLED, מסכי טלוויזיה המבוססים על OLED, בתערוכת האלקטרוניקה Ceatec ביפן.
יחס הניגודיות בצגים החדשים הוא אחד למיליון.
משך השימוש של הצג כ-30,000 שעות, לעומת 60,000 - 100,000 שעות במסכי הפלזמה וה-LCD, אך טושיבה ופנסוניק הצהירו כי הצליחו יחדיו להכפיל את משך השימוש של מסכי OLED ל-60,000 שעות, על ידי שימוש בחומר מתכתי חדש המעביר את האור באופן יעיל יותר.
הדגם המסחרי הראשון היה צג של 11 אינץ' בעובי של שלושה מ"מ בלבד.
למרות המחיר שהיה יקר יחסית (1,750 דולרים ביפן), נמכרו בתוך יום אחד 1200 המכשירים הראשונים שהוצאו לשוק בנובמבר 2007.
OGLE הוא פרויקט אסטרונומי שמקורו בפולין הממוקם באוניברסיטת ורשה.
עיקר עיסוקו של הפרויקט הוא גילוי חומר אפל על ידי שימוש בטכניקות המאפשרות לחקור גופים שפולטים אור מועט או שאינם פולטים אור כלל.
מאז תחילת הפרויקט ב-1992 התגלו באמצעותו מספר כוכבי לכת חוץ-שמשיים.
הטלסקופ נמצא במצפה הכוכבים לאס קמפאנס בצ'ילה.
מועדון כדורגל הנוער בלגרד (בסרבית: Омладински фудбалски клуб Београд) הוא אחד ממועדוני הכדורגל הבכירים של העיר בלגרד, בירת סרביה.
המועדון ידוע גם בשמו המקוצר OFK בלגרד או בקיצור רב יותר, בלגרד.
המועדון נמצא, מאז הקמתו, בצילן של שתי הקבוצות החזקות בבלגרד בפרט ובסרביה בכלל, הכוכב האדום בלגרד ופרטיזן בלגרד.
המועדון ממוקם בשכונת קאראבומרה שבבלגרד, אחת השכונות הגדולות והחשובות בעיר.
OFK בלגרד הוקמה בשנת 1911, תחילה בשם BSK בבלגרד, בירת ממלכת סרביה.
הקבוצה זכתה חמש פעמים בתואר אלופת יוגוסלביה בתקופת ממלכת יוגוסלביה.
כמו כן, במהלך השנים 1945–1950, נקראה הקבוצה "מטאלאץ בלגרד".
לאורך השנים, הייתה OFK בעילית של הכדורגל הסרבי אך תמיד בצילן של שתי הגדולות, פרטיזן והכוכב האדום.
בנוסף לכך, הקבוצה לא משכה קהל רב, דבר שגרם לראשי המועדון בשנת 1950 להחזיר את השם הישן BSK, במטרה למשוך את הקהל חזרה על ידי שינוי תדמית הקבוצה.
שנות ה-50 ושנות ה-60 היו תור הזהב של הקבוצה.
כבר בשנת 1953, הקבוצה זכתה בגביע היוגוסלבי כאשר שלוש זכיות נוספות בגביע הגיעו בשנים 1955, 1962 ו-1966. כמו כן, הקבוצה הגיעה פעמיים למעמד סגנית האלופה, בעונות 1955 ו-1964 והקבוצה מיעטה להיות מדורגת מתחת למקום השישי בליגה היוגוסלבית.
באותו הזמן, הקבוצה שינתה את שמה פעם נוספת, בשנת 1957 שינתה ל-"OFK בלגרד", שמה הנוכחי כיום.
הקבוצה עשתה כן כדי לנסות למשוך אוהדים נוספים לקבוצה ובעיקר צעירים מהעיר בלגרד שלא היו אוהדי פרטיזן או הכוכב האדום.
בתקופה זו, הקבוצה הציגה יכולת טובה מאוד והציגה כדורגל התקפי ומשוך לעין, דבר שגרם לה לזכות בכינויה: "רומאנטיצ'ארי", כינויה גם כיום.
במהלך עשר השנים הבאות, חלק מקבוצות הפאר של היבשת באותה התקופה נכנעו ל-OFK, ביניהן פיינורד, פנאתינאיקוס, יובנטוס ובולוניה.
אחרי תור הזהב של הקבוצה הגיע גם העידן הפחות טוב, כאשר במחצית השנייה של שנות ה-70 ובמהלך שנות ה-80 הקבוצה החלה להתדרדר ברמתה ולאט לאט ירדה בדירוגה ביוגוסלביה והחלה אף לרדת לליגת המשנה ולעלות חזרה מדי פעם מבלי אפשרות "לתקוע יתד" בליגה הבכירה.
למרות זאת, הקבוצה הצליחה להתאושש מהירידה ביכולתה וחזרה לצמרת בכדורגל הסרבי במהלך שנות ה-90, אז הייתה סרביה ומונטנגרו מדינה נפרדת וסיימה רביעית בליגה של סרביה ומונטנגרו בעונות 1992 ו-1994, תצוגה שרימזה במעט על חזרה של OFK לצמרת הכדורגל הסרבי בשנות ה-2000.
בקיץ 2003 חזרה הקבוצה למסגרות הכדורגל של אירופה כאשר הוגרלה לגביע האינטרטוטו ב-2003. כבר במשחק הראשון, שנערך בבלגרד, ניצחה הקבוצה הסרבית את קבוצת נרבה טרנס האסטונית בתוצאה 1–6 אך התוצאה נפסלה בשל השלכת רימון עשן מיציע אוהדי OFK.
בחקירה שנערכה לאחר מכן, התברר כי את הרימון זרק אוהד קבוצה אחרת מבלגרד שקבוצתו ירדה לליגת המשנה באותה השנה בשל הפסד בסוף העונה ל-OFK.
למרות זאת, המשחק הראשון נפסל ורק המשחק השני, שנערך בטאלין קבע את תוצאת המפגשים בין הקבוצות, כאשר את המשחק ההוא ניצחה גם כן בלגרד, 5-3. בסיבוב השני כבר הפסידה הקבוצה לקבוצה הצ'כית, סלובאקו.
הקבוצה המשיכה בעונות שלאחר מכן לשחק במסגרות האירופיות השונות והפכה לאחת מקבוצות הצמרת בסרביה, עם התפרקותה מסרביה ומונטנגרו.
לפני הקמת אופ"א (שהייתה בשנת 1954) שיחקה OFK בלגרד, אז בשמה הישן BSK (בלגרד ספורט קלאב), בגביע מיטרופה, הטורניר הרשמי הראשון למועדוני כדורגל באירופה.
הקבוצה השתתפה בטורניר בחמש עונות כאשר באף אחת מהן לא השיגה תוצאות מיוחדות ולרוב נשרה בשלבים מוקדמים, כמעט תמיד על ידי מועדונים מהונגריה שהייתה באותם הימים ממעצמות הכדורגל באירופה.
בטורנירים של אופ"א השתתפה בלגרד ב-10 עונות שונות כאשר ההישג הגדול ביותר של הקבוצה הוא העפלה לחצי גמר גביע המחזיקות בעונת 1962/1963.
בגביע מיטרופה הגיעה הקבוצה פעם אחת לסיבוב הראשון (הפסידה לסלאביה פראג הצ'כוסלובקית), פעמיים הגיעה לרבע הגמר (הפסידה פעמיים לקבוצות מהונגריה – MTK בודפשט ופרנצווארוש).
כמו כן, הקבוצה העפילה פעמיים עד חצי גמר המפעל, בעונת 1939 (אז הודחה על ידי אויפשט ההונגרית) ובעונת 1940 (אז הודחה על ידי פרנצווארוש, גם היא מהונגריה).
ההישג הגדול ביותר של הקבוצה באירופה, בגביע אירופה למחזיקות גביע הגיע כבר בעונתה הראשונה של הקבוצה במפעלים האירופיים 1962/1963. בסיבוב המוקדם עברה הקבוצה את קבוצת פ.צ.
האלהשר ממזרח גרמניה לפני שניצחה גם את קבוצת פורטדאון מצפון אירלנד בסיבוב הראשון.
ברבע הגמר גברה הקבוצה על הקבוצה האיטלקית נאפולי לפני שהפסידה בחצי הגמר לטוטנהאם הוטספר האנגלית.
בעונת 1968/1969 שיחקה הקבוצה בגביע ערי הירידים, אז גברה בסיבוב הראשון על קבוצת ראפיד בוקרשט מרומניה ובסיבוב השני גברה על קבוצת בולוניה האיטלקית.
בסיבוב השלישי הקבוצה הפסידה לקבוצת גוזטפה הטורקית.
בעונת 1971/1972 שיחקה הקבוצה בפעם הראשונה בגביע אופ"א, בסיבוב הראשון הקבוצה ניצחה את קבוצת יורגודן משוודיה ובסיבוב השני הפסידה לקבוצת פ.צ.
קרל צייס יינה ממזרח גרמניה.
בעונת 1972/1973 שיחקה הקבוצה שנית בגביע אופ"א, אז הגיעה למעמד רבע הגמר כשהיא עוברת בדרך את הקבוצות הבאות לפי הסדר: דוקלה פראג מצ'כוסלובקיה, פיינורד ההולנדית וברואה סטארה זאגורה מבולגריה עד שנעצרה בשלב רבע הגמר על ידי קבוצת טוונטה ההולנדית.
בעונת 2006/2007 שיחקה בלגרד בשלב המוקדמות השני של גביע אופ"א, בו הפסידה לאוסר הצרפתית.
OK הוא אחד מהארגוני הכשרות למוצרי מזון הגדולים בעולם, הפרוס בכל העולם החל במדינות המערב, אירופה וארצות הברית וכלה בעולם הערבי ומדינות העולם השלישי.
בשנת 1935, ייסד אברהם גולדשטיין את מעבדת אישור כשרות (OK labs) במטרה לענות על הדרישה של הציבור היהודי-אמריקאי למוצרי מזון כשרים.
בשנת 1968 רכש את הארגון הרב דובער ליווי , חסיד חב"ד שהיה מעורב במתן אישורי כשרות.
באותו זמן פיקח הארגון על מספר קטן יחסית של חברות, אך תחת הנהגתו של ליווי, החל הארגון לגדול ולפקח על חברות בינלאומיות.
ליווי יישם מספר שיפורים בשיטות ההשגחה המיושמות על ידי הארגון כדי לוודא את טיב המוצרים.
עד אז, אושרו רבים מחומרי הגלם של המוצרים מתוך הנחה כי הם כשרים, מבלי לפקח על החברה המייצרת של כל אחד מהם.
המדיניות של הרב ליווי הייתה לנסוע לכל חברה כדי לראות איך הייצור נעשה במו עיניו.
בהתאם לגידול הארגון גדל גם עומס העבודה, בנו הרב דן יואל ליווי, הצטרף גם הוא כדי לסייע להרחיב את הארגון.
הארגון אינו משתייך באופן רשמי לחסידות חב"ד.
כשנשאל האדמו"ר מחב"ד הרב מנחם מנדל שניאורסון מדוע אינו מקים מערכת כשרות, כמו שעשו זרמים אורתודוקסיים אחרים, השיב: "הם דואגים שליהודים יהיה אוכל כשר - ואני דואג שיהיו יהודים שידרשו אוכל כשר".
עם זאת, הרבי מחב"ד עודד את פיתוח הארגון והעניק עצות רבות לרב דובער ליווי כיצד לשפר את הארגון.
בנו, הרב דן יואל ליווי, כתב טור קבוע בענייני כשרות בעיתון כפר חב"ד, והארגון נעזר רבות בפריסה הבינלאומית של שלוחי חב"ד ברחבי העולם.
לאחר פטירתו של הרב דובער ליווי בשנת 1987, נטל בנו הרב דן יואל את הנהגת הארגון.
בשנת 2006 החל הארגון להעניק תעודות כשרות לדוכני מכירת המזון 'היברו נשיונל' של חברת ConAgra באצטדיוני ספורט.
השוק העיקרי הוא יהודים מסורתיים אך גם לקוחות לא יהודים הטוענים כי מזון כשר בריא יותר.
בשנת 2017 מינה הארגון לראשונה שתי משגיחות כשרות לפקח במאפייה בשכונת קראון הייטס שבברוקלין.
לאחר פטירתו של הרב דן יואל ליווי ב-2020, מינה הארגון ועד של 4 רבנים, כדי לפקח על המשך מפעל הכשרות ולהמשיך את פועלו.
הוועד כולל את הרב חיים פוגלמן, הרב קלמן וינפלד, הרב שלום דובער הנדל והרב שלמה וינפלד.
כיום מעניק הארגון תעודות כשרות ללמעלה מ-300,000 מוצרים, המיוצרים על ידי למעלה מ-1,500 חברות ברחבי העולם, לרבות חברות ענק ליצור מזון כגון קראפט, קרוגר.
והיא מעסיקה למעלה מ-350 רבנים בעולם.
הארגון גם מתהדר בהסברת פנים לקהל הצרכנים, והוא מפיק מדי חודש עלון צבעוני מרהיב, הנותן מידע אודות החידושים החלים בארגון, ומידע כשרותי בנושאים שונים.
מטה הארגון נמצא בשכונת קראון הייטס שבברוקלין, ניו יורק.
בישראל קיים משרד גדול בעיר אלעד, לארגון גם משרדים באירופה, והוא מעניק חסות למוזיאון הילדים היהודי של ארגון צבאות השם בניו יורק.
אומילוס פילאתלון אירקליו 1925 היא קבוצת כדורגל יוונית מהעיר הרקליון שבאי כרתים, אשר משחקת בליגת העל היוונית.
הקבוצה נוסדה בשנת 1925. לקבוצה יש שני תארים כאשר זכתה בגביע בשנת , ובגביע הבלקן בשנת .
הישג השיא של המועדון הוא המקום השני בעונת .
ב-17 בספטמבר 1986 המועדון קיים את משחקו הראשון במסגרת אירופית בו ניצח 1–0 את היידוק ספליט במסגרת גביע אופ"א, אך בגומלין ספליט ניצחה 0–4 והקבוצה הודחה מאירופה.
OFDM או ריבוב בחלוקת תדר אורתוגונלית היא שיטה לקידוד מידע ספרתי בתחום תדרים, המחולק בצפיפות למספר תדרים בדידים רב.
השיטה נפוצה בתקשורת דיגיטלית על פס רחב, ומשמשת בתחומים כמו טלוויזיה, שידור שמע, גישה לאינטרנט ב־DSL, תקשורת אלחוטית, תקשורת נתונים מעל רשת החשמל, וכן תקשורת סלולרית מהדור הרביעי.
שיטה זו עושה שימוש ביכולת ריבוב בחלוקת התדר (FDM).
החידוש הוא שימוש בגלים תת־נושאים (Subcarriers) קרובים מאוד אחד לשני בתדר ללא הפרעה, מכיוון שהם אורתוגונלים, אנכיים מבחינה מתמטית, ולכן ניתנים לפענוח בנפרד וללא מסנן.
המידע מחולק בין כל הגלים, כך שכל אחד מאופנן בנפרד בקצב איטי ומעביר רק חלק מהמידע הכולל.
היתרון הגדול בשיטה זו, הוא שהיא מתמודדת בקלות עם הפרעות שפוגעות במידה לא אחידה בתחום התדרים הרלוונטי - דעיכה.
בזכות קצב האפנון האיטי, ניתן להשתמש ביעילות ברווח הגנה (Guard interval) כדי להתגבר על בעיית הד, ולקיים רשת חד־תדרית (SFN).
יתרונות אלה ונוספים מביאים לניצול יעיל בהרבה של רוחב הסרט המוקצה לשידור.
התקן הראשון שעשה שימוש ב־OFDM הוא DAB (Eureka 147), לשידור רדיו דיגיטלי, שתוקנן בשנות התשעים של המאה העשרים.
OGLE-2007-BLG-368L הוא כוכב אשר נמצא במרחק של 19,230 שנות אור (5,900 פארסק) מכדור הארץ בקבוצת הכוכבים עקרב.
הכוכב בעל מסה של 0.65 מסות שמש והוא ככל הנראה בעל סיווג ספקטרליK.
בשנת 2009 נמצא כוכב לכת אשר קיבל את השם OGLE-2007-BLG-368Lb, כוכב הלכת המקיף את OGLE-2007-BLG-368L במרחק של 3.3 יחידות אסטרונומיות והוא בעל מסה של 22 מסות כדור הארץ.
OMG הייתה סדרת טלוויזיה ישראלית קומית לילדים ונוער, ששודרה בערוץ KidZ.
הסדרה שילבה מערכונים בכיכובם של צמד השחקנים עופר ומאור - מאור הרוש ועופר בן שבת, לצד מתיחות רחוב קצרות שביצעו בני נוער.
יואב (עופר) וליאת (מאור) - יואב, נער ואימו ליאת בביתם.
ליואב יש חברה בשם דנה.
משפט חוזר ידוע במערכון הוא "יאללה, יאללה..." של האם ליאת.
במערכון האם משגעת את יואב והוא סובל
ג'וי (עופר) ונופר (מאור) - ג'וי ונופר הן אחיות תאומות המבוססות על נוי והדר.
ידועות בכל מיני משפטי סמיילי.
הופיעה לראשונה בעונה הרביעית של הצחוקייה.
במערכון הן עושות אתגרים שלפעמים קצת מסתבכים...
חיים שלי - לפרננדו יש תשעה ימים לחיות אלא אם כן ימצא אהבת אמת.
נופר ודין\יונתן - נופר מנהלת בלוג אופנה.
בפרקים עם דין הם נפרדים וחוזרים.
בפרקים עם יונתן היא עושה לו חידוש מראה והוא מלמד אותה על אפליקציות שפיתח.
בית הספר - עליזה המנקה והמורה ירדנה בהפסקה או אביתר ושמשון השומרים.
דבורה ויקי - מקורם בערוץ שלהם.
זוג ההורים ההיסטרים של ג'וי, נופר ותמר, ילדה שמקבלת שבחים מהמנהל לעיתים קרובות.
נופר - אחותה התאומה של ג'וי.
ג'וי - אחותה התאומה של נופר.
ג'וי ונופר הן זמרות והכוכבות של בית ספר דרדרים.
דין - החתיך של השכבה ובן זוגה של נופר.
יואב שנצור - בנה של ליאת.
ליאת שנצור - אמו של יואב.
ידועה במשפט "יאללה, יאללה, (פעולה)"
פרנדדו - בנה המאומץ של איזמרלדה.
הולך למות אם לא ימצא אהבת אמת.
אזמרלדה - אמו המאמצת של פרננדו.
דבורה - אשתו של יקי.
אמם של תמר, ג'וי ונופר.
יקי - בעלה של דבורה.
אביהם של תמר, ג'וי ונופר, לומד להתווכח מדבורה.
עליזה המנקה - מוחה על היחס שלה.
שרה פרודיות על שירי הסרט "לשבור את הקרח".
המורה ירדנה - לא סובלת ילדים כמו עליזה, אך טוענת שכן.
יונתן - החנון של הכיתה.
דנה - בת זוגו של יואב.
מרינה - אהבתו הראשונה של פרננדו.
אמיליה לאב - שדכנית "מהשורה הראשונה" ואהבתו השנייה של פרננדו.
ריקרדו - בלש שגילה שאיזמרלדה היא זו שרצתה להרעיל את פרננדו.
המנהל - מזמין את דבורה ויקי לשיחה על תמר.
משבח אותה ונופל בתאונה עקב תקיפה של יקי.
תמר - בתם של דבורה ויקי.
המורה לטבע - אביתר מאוהב בה.
תמיד אומר לשמשון שהסיכוי למה שהציע שווה לזה שתעשה כלפיו משהו.
OKO הוא קומפלקס בניינים הנמצאים ב"מוסקבה סיטי", מרכז העסקים הבין-לאומי של מוסקבה ברוסיה.
הוא היה הבניין הגבוה ביותר באירופה עד 2016, כשהחליף אותו מגדל הפדרציה הסמוך.
מגדל "צפון" - בן 49 קומות
חנייה - בת 12 קומות
בקומה ה-85 של מגדל "דרום" נמצאת מסעדת Ruski שהיא המסעדה הגבוהה באירופה, ועל הגג נמצאת מרפסת התצפית הגבוהה ביותר באירופה.
בקומה ה-84 של מגדל "דרום" נמצאת מסעדה, בר ומועדון לילה Birds.
נופים מקומה 85 של מגדל דרום (מרפסת התצפית):
OKA 4wd הוא רכב שטח 4x4, שנבנה במספר תצורות, מתוצרת יצרנית הטרקטרונים האוסטרלית OKA Australia אשר הוצג בשנת 1986, ויוצר בין השנים 1987–2008.
נבנו כ-50 יחידות ששווקו באוסטרליה בתוספת לכמה מאות יחידות שיוצאו.
צבא אוסטרליה צויד בדגמי "OKA 4wd".
בנוסף, נמכרו דגמי "OKA 4wd" בפפואה גינאה החדשה ובאפריקה.
בשנת 1997 רישיון לייצור מכוניות נמכר לחברה סינית "הינדוסטן מוטורס".
"Cab Chassis" - שלדה (מרכב) בלבד
"Single cab pick-up" - טנדר - קבינה סטנדרטית
"Dual-cab" - טנדר קבינה כפולה
"Multi-cab" - טנדר קבינה מרובה
רכב פנאי המיועד לשטח - 7 עד 8 מושבים
דרגות גימור בדגמי מיניבוסים "OKA 4wd"
"RTV Standard A" - תוכנן ל-14 נוסעים לרבות הנהג
"RTV Standard B" - תוכנן ל-12 נוסעים (מושבים מפלסטיק)
"RTV Standard C" - תוכנן ל-12 נוסעים בגימור מהודר
"XT" - מיניבוס תיירים - 12 נוסעים
"LT" - מיניבוס תיירים - 12 נוסעים
"NT" - מיניבוס תיירים - 12 נוסעים
המשרד האירופי למניעת הונאה (המשרד האירופי למניעת הונאה, הידוע בכינויו OLAF, מתוך השם בצרפתית: Office européen de lutte antifraude) הוא גוף הממונה מטעם האיחוד האירופי (EU) לשמירה על האינטרסים הכספיים של האיחוד.
להילחם בהונאה הנוגעת לתקציב האיחוד האירופי.
לחקור שחיתות על ידי עובדי מוסדות האיחוד.
פיתוח חקיקה ומדיניות בנושא הונאה.
OLAF הוא משרד עצמאי המנהל חקירות פנימיות וחיצוניות, מרכז את פעילותם של שותפיה למניעת הונאה במדינות החברות במאבק נגד הונאה.
OLAF מספקת למדינות החברות באיחוד האירופי את התמיכה והידע הטכני הדרוש כדי לעזור להם בפעילות נגד הונאות ותורם לעיצוב האסטרטגיה למניעת הונאה של האיחוד האירופי ומיישם את היוזמות הנחוצות לחיזוק החקיקה בנושא.
אין לה סמכויות שיפוטיות לחייב את רשויות אכיפת החוק הלאומיות לפעול על פי המלצות המעקב שלה.
מצד אחד מדובר במחלקה כללית של הנציבות האירופית, באחריות סגן נשיא הנציבות, האחראי על תקצוב ומשאבי אנוש.
מצד שני, היא בלתי תלויה בפעילות החקירה שלה.
OLAF מעסיקה כ-420 עובדים המהווים מומחים למשטרה, מכס ומשפטים ממדינות החברות באיחוד
OLAF נוצר בשנת 1999. בעקבות האירועים שהביאו להתפטרות ועדת סנטר, קודמה UCLAF (Unité de coordination de lutte anti-Fraude) הוחלף בגוף חדש נגד הונאה (OLAF) בעל סמכויות חזקות יותר.
אלה כללו גם משימות חקירות במוסדות האיחוד האירופי.
וויל איטאלה (Ville Itälä) מונה למנכ"ל OLAF על ידי הנציבות האירופית, לאחר התייעצות עם הפרלמנט האירופי והמועצה ונכנס לתפקידו ב-1 באוגוסט 2018.
"Ok Not to Be Ok" (בעברית: בסדר לא להיות בסדר) הוא סינגל שהוקלט על ידי המוזיקאי האמריקאי מרשמלו ביחד עם הזמרת-יוצרת האמריקאית דמי לובאטו.
השיר יצא לאור ב-10 בספטמבר 2020, על ידי חברת התקליטים Joytime Collective, כסינגל מתוך האלבום Dancing with the Devil...
באוגוסט 2020 מרשמלו ולובאטו נראו על הסט של וידאו קליפ.
הקליפ בוים על ידי האנה לוקס דייוויס, שבעבר ביימה וידאו קליפים רבים של לובאטו ומרשמלו.
הקליפ מתרחש בשכונה פרברית בה לובאטו ומרשמלו מתעוררים שניהם בחדרי שינה השייכים לגרסאות צעירות יותר של עצמם.
לובאטו והגרסה הצעירה שלה מרטשות את חדר השינה, וקליפ נחתך בין סצנות של לובאטו הבוגרת שרה במרכז החדר.
בסופו של דבר כולם מטיילים בשכונה בזמן שהם שרים ורוקדים לצלילי השיר בעוד מרשמלו רוכב על אופניו בחצר הקדמית.
הקליפ מסתיים במידע על "Hope for the Day" ונותן משאבים למניעת התאבדויות.
וידאו קליפ לרמיקס של דיוק אנד ג'ונס לשיר יצא לאור ב-2 באוקטובר 2020.
ב-17 באוקטובר 2020, לובאטו ומרשמלו ביצעו את השיר בפסטיבל המוזיקה "Save Our Stages" ששודר באופן וירטואלי מלוס אנג'לס, קליפורניה, ארצות הברית.
"OMG What's Happening" (בעברית: אלוהים אדירים מה קורה) הוא סינגל, שהוקלט על ידי הזמרת-יוצרת האמריקאית אווה מקס, מתוך אלבום הבכורה שלה, Heaven & Hell.
השיר יצא לאור ב-3 בספטמבר 2020, כסינגל השביעי מתוך האלבום, על ידי חברת התקליטים אטלנטיק רקורדס.
השיר הגיע למקום ה-17 במצעד השירים שבפינלנד.
מקס דיברה לראשונה על "OMG What's Happening" ברשתות החברתיות שלה ב-31 באוגוסט 2020. היא פרסמה את העטיפה הרשמית שלו ב-2 בספטמבר 2020, והודיעה כי הקליפ הרשמי שלו יפורסם למחרת, וקבעה שזה אחד מהשירים האהובים עליה ביותר מהאלבום.
עטיפת הסינגל מציגה את מקס, כשלראשה כובע בוקרים אדום וכפפות, בעודה עומדת על גבי משאית גדולת ממדים.
ב-2 בספטמבר 2020, הודיעה במאית הווידאו קליפים האמריקאית האנה לוקס דייוויס על מעורבותה בקליפ "OMG What's Happening", ברשתות החברתיות שלה.
קליפ המילים הרשמי של השיר פורסם לראשונה ביוטיוב, במקביל להוצאת השיר עצמו.
מדינה תאריך יציאה פורמט חברת תקליטים מקורעולם3 בספטמבר 2020הזרמת מוזיקה • הורדה דיגיטליתאטלנטיקאיטליה4 בספטמבר 2020רדיו להיטים עכשווייםאטלנטיק • וורנר מיוזיק גרופ
OLM (ביפנית: 株式会社オー・エル・エム) הוא אולפן אנימציה וקולנוע יפני שהוקם ב-3 באוקטובר 1990. החברה ידועה במיוחד בזכות ההפקה של סדרות וסרטי אנימה, בעיקר בזיכיון פוקימון.
ההפקות של האולפן אינאזומה 11, ו- זכו גם להצלחה בין-לאומית ניכרת לאורך השנים.
מטה החברה ממוקם כיום ברובע סטגאיה שבטוקיו.
החברה נוסדה בשנת 1990 בשם "Oriental Light and Magic, Inc" על ידי טושיאקי אוקונו, שוקיצ'י קאנדה, שוג'י אוטה, קוניהיקו יויאמה, נאוהיטו טקהאשי, יוריקו צ'יבה, נובויוקי וואסאקי, טסוקאסה קויטאבאשי, וטאקאיה מיזוטאני.
בשנת 1997 החברה החלה להפיק את סדרת האנימה פוקימון.
בעקבות ההצלחה העצומה לה זכתה, הסדרה הפכה את החברה לאחד מהאולפנים המובילים בתעשיית האנימה.
כמו כן בעקבות ההצלחה של הסדרה החברה הפיקה לאורך השנים גם סרטים שונים בזיכיון של פוקימון.
לאורך השנים החברה התפצלה למספר חטיבות שונות, אשר כל אחת מהן מתמחה בהיבטים שונים בתהליך הפיתוח:
OLM TEAM INOUE – מתמחה בהפקת אנימציה באיכות גבוה לסרטי קולנוע.
מתמקדת לרוב בעיבודים לקולנוע של סדרות אנימה פופולריות.
OLM TEAM YOSHIOKA – מתמחה בהפקת אנימציות לטלוויזיה.
OLM TEAM KUMEMURA – מתמחה בהפקת אנימציות לפרקי ספיישל, סדרות ספין-אוף ופרויקטים ייחודיים.
OLM TEAM HIKITA – מתמחה בגרפיקה ממוחשבת תלת־ממדית ואפקטים חזותיים.
OLM TEAM MASUDA – מתמחה בהפקת אנימציות או אפקטים מורכבים.
OLM TEAM MIKE – ממוקדת בהפקת סוגים מגוונים של סגנונות אנימציה.
טושיאקי אוקונו היה המנהל הראשי של החברה מהקמתה ועד שנת 2024, בה החליט לפרוש מתפקידו.
הידאקי קאמה, אשר היה לפני כן סגן הנשיא של החברה, הפך למנהל הראשי של החברה.
OLLS היא חברת חובבי הסקי של מוסקבה היא ארגון ספורט רוסי, שהוקם ב שקם בשנת 1901 בשל העניין הציבורי הגובר בענף סקי.
החברה הניחה את היסודות להקמת אגודת הספורט צסק"א.
למרות שמה, החברה הכשירה לא רק גולשים, אלא גם מתאגרפים, מרימי משקולות, כדורגלנים ועוד.
חברת חובבי הסקי הוקמה ב־1901 בסוקולניקי כניגוד לארגון של האצולה: "מועדון הסקי המוסקבאי"; באספה הכללית ב-1 ביוני (14) 1901 אושרה אמנת החברה ונבחר היו"ר הראשון שלה פיודור וסילייביץ' גנינג.
ב־1902 נערכו התחרויות הראשונות בחסות OLLS, כמו "רץ הסקי הראשון של העיר מוסקבה" במרחק פושקינו-סוקולניקי (25 ורסטאות), שהפך מאוחר יותר לטורניר שנתי.
ב־1907, OLLS מתחילה לפרסם את הבטאון הרשמי שלה.
ב־1910 נוצרה קבוצת כדורגל שהניחה את היסודות למועדון צסק"א מוסקבה.
הקבוצה התמודדה בליגת הכדורגל המוסקבאית.
ב־1919, בהוראת משרד הרישום והגיוס הצבאי האזורי בסוקולניקי, חברת OLLS לוקחת חלק בהכשרת סקי ליחידות מיוחדות של הצבא האדום.
ב־1922 נציגי OLLS זכו במשחה הראשון באתלטיקה במסלול
לבסוף, ב־1923 חברת OLLS מאורגנת מחדש כאגודת OPPV ("מגרש הספורט הניסויי להכשרה כללית"), אשר ישמש מאוחר יותר כבסיס לאגודת צסק"א.
לב ברנדט (1899–1943) — אמן מכובד לספורט של ברית המועצות (בנדי).
פאבל ביצ'קוב (1886–1974) — חלוץ הסקי ברוסיה, האלוף הראשון של רוסיה בסקי קרוס-קאנטרי.
פאבל ניקיפורוב (1893–1978) — מתאגרף רוסי־סובייטי.
אלכסנדר בוכארוב (1892–1952) — מרים משקולות ועסקן ספורט רוסי־סובייטי.
"OMG" הוא שיר שהוקלט על ידי הזמרת הקובנית-אמריקאית קמילה קביו בהשתתפות הראפר האמריקאי קוואבו.
הוא יצא לאור ב-3 באוגוסט 2017 כסינגל שיווקי לצד "Havana", מתוך אלבום הבכורה שלה Camila בשנת 2018, שכותרתו במקור הייתה "The Hurting.
"OMG" הוסר בסופו של דבר מרשימת השירים הסופית של האלבום.
השיר נכתב על ידי קביו, צ'ארלי XCX, נוני באו, סשה סלואן, קוואבו ומפיקי השיר - סטארגייט.
השיר נכלל כחלק מהשירים של קביו בסיבוב ההופעות 24K Magic World Tour של ברונו מארס, שם הייתה מופע הפתיחה.
מבקרי מוזיקה החמיאו לסאונד הידידותי של השיר בעוד שאחרים תפסו את הרבגוניות של קביו לביצוע בתים שנכתבו על ידי צ'ארלי XCX כמו גם הדינמיקה שלה עם קוואבו.
בשבוע המלא הראשון שלו, "OMG" נכנסה למצעדים ממספר מדינות, כולל ארצות הברית, בריטניה, סקוטלנד, אוסטרליה ופורטוגל.
בקנדה קיבל "OMG" מעמד שיר פלטינה על 80,000 עותקים שנמכרו במדינה.
בחודש דצמבר 2016, קמילה קביו עזבה את להקת הבנות פיפת' הרמוני, כדי להתמקד בקריירת הסולו שלה.
היא החלה להקליט את אלבום הבכורה שלה בתחילת שנת 2017. כדי להשיג את הצליל הרצוי, היא שיתפה פעולה עם כמה מפיקים בולטים, כולל צמד המפיקים הנורווגי סטארגייט – שמורכבים מטור אריק הרמנסן ומיקל סטורלר אריקסן.
במהלך הפגישות עם סטארגייט, פגשה קביו את הזמרת הבריטית צ'ארלי XCX, שעזרה לה להעלות רעיונות למילים.
יחד, הן יצרו כמה שירים "רגשיים" ו"עמוקים" שיתאימו לקונספט ה"כואב" שתוכנן לאלבום, אם כי תוך כדי שיחה עם צ'ארלי XCX, לקביו היה הרעיון לכתוב משהו שהוא פשוט "מהנה", "לא באמת לקחת אותי יותר מדי ברצינות".
"OMG" הוקלט באולפני ההקלטות וסטלייק בלוס אנג'לס.
הוא כולל הופעת אורח של הראפר קוואבו, אחד מחברי שלישיית מיגוס – וגם אחד מכותבי השיר.
לפני צאת השיר, הזמרת ביצעה את השיר בהופעות פרטיות בשיקגו ב-24 ביוני 2017. היא הייתה מופע החימום של ברונו מארס בסיבוב ההופעות שלו בשנת 2017. במהלך ההופעות, היא ביצעה את "OMG" וגם שירים נוספים כמו "Havana", "Inside Out" ו-"Never Be the Same".
ב-30 ביולי היא חשפה את תאריך היציאה של "OMG" ו-"Havana," שיועדו לצאת כסינגלים שיווקיים ב-3 באוגוסט 2017. השיר נועד במקור להיות באלבום הבכורה שלה; עם זאת, לאחר שינוי שם האלבום ל-Camila, היא חשפה כי "OMG" הוסר בסופו של דבר מרשימת השירים הסופית.
זה קרה בגלל ההצלחה הבלתי צפויה של "Havana", מה שגרם לקביו לחתום עם חברת הניהול של פרנק דוקס – Electric Feel, בעוד דוקס מפיק את התקליט בפועל.
כתוצאה מכך הוחלף הקונספט המקורי של האלבום לטובת השירים החדש.
"OMG" הגיע למקום ה-81 במצעד הבילבורד הוט 100 ב-27 באוגוסט 2017 יחד עם "Havana" שנכנס למקום 99. שירים אלו היו החמישי והשישי שלה כסולנית במצעד.
באותו שבוע, "OMG" התחיל במקום 19 במצעד השירים הדיגיטליים, ומכר 20,000 הורדות דיגיטליות בשבוע הראשון לצאתו.
בקנדה, "OMG" הגיע ל מקום ה-53 במצעד קנדה הוט 100. מאוחר יותר הוא הגיע למעמד שיר זהב על ידי איגוד תעשיית ההקלטות הקנדי ב-30 במאי 2018, המציין מכירות של 80,000 עותקים.
השיר נכנס גם למצעדים במדינות אירופה, והגיע לשני המצעדים המרכזיים של חברת המצעדים הרשמית, מצעד הסינגלים הבריטי, שם הגיע למקום 67, והגיע למקום 31 במצעד הסקוטי.
קביו ביצעה לראשונה את "OMG" בסן חוזה ב-20 ביולי 2017, במהלך סיבוב ההופעות "24K Magic World Tour" של ברונו מארס בו הייתה קביו מופע החימום יחד עם שלושת השירים האחרים של קביו שיצאו אז, "Havana", "Never Be the Same" ו-"Inside Out".
קביו ביצעה את הקרוסאובר "OMG"–"DNA", בהשתתפות קנדריק לאמאר, בפסטיבל המוזיקה של בילבורד הוט 100.
אוברקומנדו דר מרינה (OKM), שפירושו הפיקוד העליון של הצי, היה הפיקוד העליון והסמכות המנהלית והפיקודית הגבוהה ביותר של הקריגסמרינה, חיל הים של גרמניה הנאצית.
הוא הוקם רשמית מה- Marineleitung ("פיקוד ימי") של הרייכסווהר ב-11 בינואר 1936. ב-1937 הוא שולב עם ה-Seekriegsleitung החדש שהוקם (SKL).
נערכו בו שני ארגונים מחדש גדולים, בנובמבר 1939 ובמאי 1944.
ה-OKM חולק באופן כללי לשישה חלקים:
בראש עמד ה-Oberbefehlshaber der Marine (OBdM) - המפקד העליון וצוותו, עם אחריות על הקשר עם OKW, כולל תכנון, טכני, הנדסה, רפואה, כלכלה, מחקר, תעמולה וכוח אדם.
ה- Seekriegsleitung (SKL) ("פיקוד הלוחמה הימית") הוקם ב-1 באפריל 1937. במקור היה קשור קשר הדוק הן ל-OBdM והן ל- Marinecommandoamt.
ב-23 באוגוסט 1939 פוצלו המשרדים וה- Marinekommandoamt הפך להיות כפוף ל-SKL עם מפקד ומטה משלו.
ה-SKL הוביל את התכנון והביצוע של הלוחמה הימית וכיוון את חלוקת הכוחות הימיים, אם כי במהלך המלחמה הוגבל סמכותו לאזורים שאינם סמוכים לגרמניה, ובפברואר 1943 כשדניץ מונה ל-OBdM הוא איבד שליטה גם על פעילות הצוללות.
לאחר מכן הוטל על המשרד פיקוד על יחידות הצי הפועלות בתובלה, התחמקות ממצור, סיירות עזר ומשלוח אספקה.
ה- Marinekommandoamt ("מחלקת הפיקוד הימי") הוקמה ב-11 בינואר 1936 עם הקמת ה-OKM, אך הייתה קיימת בעבר ב- Marineleitung מאז 1920. כפוף ל- Oberbefehshaber der Marine, מאפריל 1937 שימש השף דה מרינקומנדואמט גם כראש המטה של ה-SKL.
באמצע 1939 פוצלו שני המשרדים והקומנדואמט קיבל רמטכ"ל חדש שהיה כפוף לרמטכ"ל ה-SKL.
משנת 1942 המשרד נודע גם בשם Quartiermeisteramt ומ-20 באפריל 1943 קיבל ראש המטה את התואר Admiralquartiermeister .
ב-1 במאי 1944 המשרד סומן מחדש באופן רשמי כ- Quartiermeisteramt.
כמו גם פעולות ימיות ל- Marinekommandoamt היו אחריות באיוש, אספקה, מודיעין, אימונים ובהגנה על החוף והאוויר.
ה-Marinewaffenamt ("מחלקת הנשק הימי") הוקמה ב-1934, ושמה שונה ל-Marinewaffenhauptamt ("מחלקת ראש הנשק הימי") ב-1939, ול- Kriegsmarine-Rüstung ("חימוש הצי") ב-1944, ופיקחה על הפיתוח, הניסויים וייצור כלי נשק ימיים מכל הסוגים, וכן אמצעי נגד אלקטרוניים ותקשורת רדיו.
ה- Allgemeines Marineamt ("מחלקת הצי הכללי") שנוסדה בינואר 1936, שונה שם ל- Allgemeine Marinehauptamt ("מחלקת ראש הצי הכללי") בנובמבר 1939, ושוב ל- Kriegsmarine-Werr ("הגנה על הצי") ב-1944, עסקה בעיקר בענייני מינהל; הוא כלל מחלקות משפטיות, רפואיות, כלכליות, בנייה ויצוא.
ה-Konstruktionsamt ("מחלקת הבנייה"), שהוקמה ב-1936, שונה ל- Amt Kriegsschiffsbau ("המחלקה לבניית ספינות מלחמה") ב-1939, ומאוחר יותר באותה שנה ל-Hauptamt Kriegsschiffsbau ("המחלקה הראשית לבניית ספינות מלחמה"), לפני שחזרה להקמתה.
ייעוד קודם ב-1944. כפי שמעיד מחלקה זו עסקה בבניית כלי שיט חדשים לחיל הים, בתכנון והנדסה של אוניות וצוללות, עבודה מול ספקים ומספנות וקשר עם משרד החימוש והייצור המלחמתי.
מפקד הצי של הקריגסמרינה נחשב גם לחבר ב-OKM.
המפקדים העליונים (Oberbefehlshaber der Marine) של הקריגסמרינה היו:
+ מס' תמונה מפקד הקריגסמרינה תחילת התפקיד סיום התפקיד 1 גרוס-אדמירל אריך רדר 1 ביוני 1935 30 בינואר 1943 2 גרוס-אדמירל קרל דניץ 30 בינואר 1943 1 במאי 1945 3 גנרל-אדמירל הנס-גאורג פון פרידבורג 1 במאי 1945 23 במאי 1945 4 גנרל-אדמירל ולטר ורצכה 23 במאי 1945 22 ביוני 1945
ב-7 בנובמבר 1935 הוצא צו על ידי ורנר פון בלומברג, שר המלחמה והמפקד העליון של הכוחות המזוינים הגרמניים, שהורה על הכנסת תבנית דגל חדשה לשימוש המפקד העליון של הקריגסמרינה.
הדגל היה מורכב מריבוע לבן שעליו הוצג צלב הברזל שחור גדול.
מאחוריו הוצבו שתי חרבות נטולות נדן ישרות בצהוב עז, מוצלבות בזוויות ישרות זו לזו.
הדגל שונה כאשר ב-1 באפריל 1939 הועלה אריך רדר לדרגת גרוסאדמירל.
הדגל המשיך להיות בשימוש כאשר קרל דניץ הגיע לתפקיד זה ב-30 בינואר 1943. החרבות הוחלפו בזוג אלות של אדמירל שהוצלבו בזוויות ישרות.
מעל האלות המוצלבות וגם על צלב הברזל הונח ורמאכטאדלר ("נשר של הכוחות המזוינים") בצבע זהב, שפונה לכיוון ההרמה.
ב-30 בינואר 1943 הוצג דגל מיוחד נוסף עבור אדמירל רדר על מנת לייצג את מעמדו כאדמירל מפקח של הקריגסמרינה.
הדגל היה בעיצוב זהה לזה של מפקד הצי, אבל עם תוספת של גבול רחב בצבע תכלת.
"OK" (בעברית: אוקיי) הוא סינגל של הדי ג'יי והמפיק הגרמני, רובין שולץ, בשיתוף פעולה עם הזמר-יוצר האנגלי, ג'יימס בלאנט, שיצא, על ידי חברות התקלטים וורנר מיוזיק גרופ ו-Tonspiel, ב-19 במאי 2017, כסינגל השני מתוך אלבום האולפן השלישי של שולץ, Uncovered.
נכון ליולי 2022, השיר הושמע למעלה מ-372 מיליון פעמים בספוטיפיי.
הווידאו קליפ של הסינגל, בבימויה של ליזה מינאו מורברג, יצא בערוץ היוטיוב של רובין שולץ ב-19 במאי 2017. הווידאו קליפ הוא הומאז' לשמש נצחית בראש צלול.
נכון ליולי 2022, הווידאו קליפ נצפה למעלה מ-228 מיליון פעמים.
אזורתוארמכירותאוסטריה (IFPI Austria)2× פלטינה60,000בלגיה (BEA)פלטינה20,000קנדה (Music Canada)פלטינה80,000צרפת (SNEP)פלטינה133,333גרמניה (BVMI)2× פלטינה800,000איטליה (FIMI)3× פלטינה150,000פולין (ZPAV)2× פלטינה100,000פורטוגל (AFP)זהב5,000ספרד (PROMUSICAE)פלטינה40,000שווייץ (IFPI Switzerland)2× פלטינה40,000הממלכה המאוחדת (BPI)כסף200,000
OGAE או בשמו המלא Organisation Générale des Amateurs de l'Eurovision הוא ארגון המאגד בתוכו מועדונים של חובבי אירוויזיון, עם מספר סניפים ברחבי העולם.
הארגון החל את דרכו ב-1984 בפינלנד, במטרה לאגד את מועדוני מעריצי האירוויזיון ברחבי אירופה.
הארגון עובד לעיתים בשיתוף פעולה לצד איגוד השידור האירופאי.
החל משנת 2007, ה-OGAE עורך בכל שנה סקר טרום-אירוויזיון שבו כל מועדון לאומי מצביע לשירים המשתתפים בתחרות, תוך שימוש באותה שיטת ניקוד כמו זו באירוויזיון: עשרת השירים הנבחרים ביותר בכל מועדון מקבלים בסדר עולה 1 עד 8, ולאחר מכן 10 ו-12 נקודות, ומדינות לא יכולות להצביע עבור עצמן.
הארגון מדי שנה מארגן ארבע תחרויות.
בישראל פועל מועדון מקומי מ-1986 בשם "OGAE ישראל".
"OMG" הוא שיר של הזמר האמריקאי אשר בהשתתפות הראפר האמריקאי ויל.איי.אם, שגם כתב את השיר.
הוא יצא לאור ב-22 במרץ 2010, כסינגל הבין-לאומי הראשון מתוך אלבום האולפן השישי של אשר, Raymond v.
Raymond, והסינגל הרביעי סך הכול.
"OMG" נכתב והופק על ידי סולן להקת בלאק אייד פיז, ויל.איי.אם.
השיר הוקלט באולפני צ'ונג קינג בניו יורק דילן "3-D" דרסדאו מיקסס את השיר באולפני Paper V.U.
הדגימה הווקאלית של קהל צועק נלקחה מהופעתה של להקת הרוק הבריטית דיפ פרפל ב-1996, Live at The Olympia, לאחר ביצוע השיר "Speed King".
השיר הוקלט על ידי ויל.איי.אם תוך כדי הופעה עם בלאק אייד פיז בתוכנית הטלוויזיה הצרפתית "Taratata".
זהו שיר פופ מיד-טמפו, השואב מתת-ז'אנרים של דאנס-פופ וסינת'-פופ, ומושפע גם מ-R&B.
השיר אף משרה רמזים ליורודאנס.
מספר שורות מציגות את האפקט הקולי של אוטו-טיון, וכן נעשה שימוש במחיאות כפיים "מהפנטות", ובמזמורי ארנה בסגנון ג'וק ג'אמס.
מייקל ווד מלוס אנג'לס טיימס אמר כי מילות השיר מפרטות את המפגש של אשר עם אישה במועדון.
אשר וויל.איי.אם צילמו את הווידאו קליפ בסוף השבוע של 6 במרץ 2010. את הקליפ ביים אנתוני מנדלר.
בריאיון ל-Rap-Up, אמר מנדלר על הקונספט של הקליפ: "הקליפ הוא מחזה.
הוא באמת מדגיש את מה שאנחנו אוהבים באשר ובדמות אייקון שהוא, והכי חשוב, זה באמת קליפ שמציג את כוכבות העל שלו".
הקליפ פורסם ב-30 במרץ 2010 ב-Vevo וב-AMTV.
על פי מנדלר, הרעיון המקורי לקליפ היה ציטוט של מקס הדרום, דמות בדיונית של בינה מלאכותית מהטלוויזיה והקולנוע הבריטיים של שנות השמונים.
ההתייחסות נעשתה כאשר אשר נראה בטלוויזיה מהבהבת בתחילת הקליפ.
מנדלר ציין והעיר: "מקס הדרום תמיד היה בחדר שלו", והמשיך: "החדר הבלתי מזוהה הזה, צורות של שנות ה-80. השתמשתי בזה להשראה".
אשר הצהיר כי הוא רצה לעשות משהו תיאטרלי ומהנה, וכי בעוד שוויל.איי.אם הביא את הסאונד הבין-לאומי, הוא רצה להביא את המפיק לעולמו: "עובדים אחד עם השני ולומדים זה מזה כאמנים, אבל הצילום יהיה אמנותי ובלתי ייאמן".
אוברקומנדו דר לופטוואפה (OKL) היה הפיקוד העליון של חיל האוויר (לופטוואפה) של גרמניה הנאצית.
הלופטוואפה אורגן במבנה גדול ומגוון בראשות שר הרייך והמפקד העליון של חיל האוויר הרמן גרינג.
באמצעות משרד התעופה (Reichsluftfahrtministerium) גרינג שלט בכל היבטי התעופה בגרמניה, אזרחית וצבאית כאחד.
ארגון זה הוקם בתקופת השלום שקדמה למעורבות הגרמנית במלחמת האזרחים בספרד.
בתחילת 1937 הכריז גרינג על ארגון מחדש של משרד האוויר של הרייך לענפים צבאיים ואזרחיים.
הענף הצבאי היה אמור להיות בראשות הפיקוד העליון של חיל האוויר (Oberkommando der Luftwaffe}) עם המטה הראשי והכללי שלו.
עם זאת, ההפרדה בין תעופה אזרחית לצבאית הייתה חלקית ומקוטעת.
חלקים מהענף הצבאי הושארו בשליטתו של המפקח הכללי של חיל האוויר, גנרל-פלדמרשל ארהרד מילך.
הסיבה לשינויים אלו הייתה בעיקר כדי לפגוע במעמדו של מילך, שזכה לתשומת לב חיובית מהמפלגה.
עם זאת, מאוחר יותר במהלך השנה ובתחילת 1938, שוב שינה גרינג את מבנה הארגון על ידי הסרת שלושה משרדים משליטתם של מילך והמטה הכללי, והביא אותם לשליטתו הישירה.
משרד כוח אדם - תחת גנרל-מיור רוברט ריטר פון גרים
הגנה אווירית - תחת גנרל חיל הנ"מ גינטר רידל
המשרד הטכני - תחת גנרל-מיור ארנסט אודט
לאחר השינוי הפכו משרדים אלו למרכזי כוח נוספים במשרד התעופה, מה שפיצל עוד יותר את ארגון חיל האוויר הבכיר.
זה גם הכשיל אזורים תפקודיים חשובים.
כחלק מההכנה למלחמה האירופית כזרוע האוויר של הכוחות המזוינים המשולבים של גרמניה הנאצית (ורמאכט), נזקק חיל האוויר הגרמני לפיקוד בכיר המקביל לזה של הצבא (OKH) וחיל הים (OKM).
כך, ב-5 בפברואר 1935, הוקם ה-OKL, ובשנת 1939 אורגן מחדש מבנה חיל האוויר הגרמני.
הקרדיט להקמת פיקוד עליון אמיתי מגיע לגנרל חיל טייסי הקרב גינטר קורטן מפקד צי האוויר הראשון וקצין המבצעים שלו, קרל קולר.
שניהם פעלו כדי לנתק פיקוד ממשרד התעופה המקיף של גרינג.
הכוונה הייתה להעמיד את חיל האוויר הגרמני על בסיס אמיתי בזמן מלחמה, על ידי קיבוץ כל החלקים הצבאיים החיוניים של משרד התעופה לפיקוד אחד.
הוא כלל את הענפים הבאים:
תחומים אחרים כמו הכשרה, מינהל, הגנה אזרחית ותכנון טכני נותרו בשליטתו של משרד התעופה.
הארגון החדש התגלה כיעיל יותר והחזיק מעמד עד סוף המלחמה.
OKL, כמו מקביליו לצבא ולצי, דיווח לפיקוד העליון של הכוחות המזוינים (OKW), שבתורו היה אחראי בפני היטלר על פיקוד הפעולה של שלוש הזרועות של הכוחות המזוינים.
OKL חולק לדרג קדמי (1. Staffel) והדרג האחורי (2. Staffel).
הדרג הקדמי נע עם זירות המבצעים ואילו הדרג האחורי נשאר כמעט אך ורק בברלין.
OKL הייתה גם הזרוע המבצעית של חיל האוויר הגרמני.
היא חולקה מבחינה מבצעית לציי אוויר ברמה הבכירה.
בתחילה הוא חולק לארבעה ציי אוויר (Luftflotten) שנוצרו גאוגרפית וממוספרים ברצף.
שלושה ציי אוויר נוספים נוספו מאוחר יותר כאשר השטח בשליטת גרמניה גדל עוד יותר.
כל צי אוויר היה ישות עצמאית.
המפקד של כל אחד מהם היה אחראי על כלל הפעולות האוויריות ופעילויות התמיכה.
עם זאת מפקד פיקוד הקרב (Jagdfliegerführer) היה אחראי על כל פעולות הקרב ודיווח למפקד צי האוויר.
כל צי אוויר חולק עוד יותר למחוזות אוויר (Luftgaue) וקורפוס אוויר (Fliegerkorps).
בכל מחוז אוויר היו 50 עד 150 קצינים בראשות גנרל-מיור.
הוא היה אחראי לספק מבנה אדמיניסטרטיבי ולוגיסטי וכן משאבים לכל שדה תעופה.
קורפוס האוויר לעומת זאת היה אחראי על ענייני המבצעים הקשורים לטיסה כגון פריסת יחידות, בקרת תעבורה אווירית, תחמושת ותחזוקה.
מאחר שארגון זה העמיד את מבנה התמיכה הקרקעי לרשות היחידות האוויריות, היחידות האוויריות שוחררו מהעברת צוות התמיכה ממקום למקום עם מעבר היחידה.
ברגע שהיחידה הגיעה למיקומה החדש, כל צוות שדה התעופה היה עובר לשליטת מפקד אותה יחידה.
ראשי המטה הכללי של OKL
אאוט-הפרלה לוון (בהולנדית: Oud-Heverlee Leuven), המכונה גם OH לוון או OHL, הוא מועדון כדורגל מהעיר לוון, בלגיה, המשחק בליגת העל הבלגית.
המועדון נוסד בשנת 2002 על ידי מיזוג של שלושה מועדונים, צווארטה דאופלס אאוט-הפרלה (בהולנדית: FC Zwarte Duivels Oud-Heverlee), שאותו ירש המועדון באופן רשמי, דארינג קלאב לוון (Daring Club Leuven) וסטאד לוון (Stade Leuven).
המועדון מארח את משחקיו באצטדיון דן דריף הממוקם בלוון ומכיל 10,020 מקומות.
מועדון הכדורגל אאוט-הפרלה לוון נוסד בשנת 2002 על ידי מיזוג של שלושה מועדונים מהעיר לוון והסביבה, סטאד לוון (Stade Leuven), דארינג קלאב לוון (Daring Club Leuven) וצווארטה דאופלס אאוט-הפרלה (FC Zwarte Duivels Oud-Heverlee) מאאוט-הפרלה הסמוכה ללוון.
סטאד לוון הוא מועדון שנוסד בשנת 1903 וקיבל את מספר הרישיון 18. הוא שיחק לסירוגין בליגות השנייה והשלישית, ואף שיחק בליגה הבכירה למשך שנה בעונת 1949/1950, אך לא הצליח להישאר שם לאורך זמן, ובעת המיזוג שיחק בליגה השלישית.
דארינג קלאב לוון הוא מועדון שנוסד ב-1945 ממיזוג של מספר מועדוני ספורט בעיר, וקיבל את מספר הרישיון 223. המועדון שיחק בליגה השנייה לזמן קצר, אך בהמשך הידרדר ובשנות ה-60 עבר לשחק בליגות המחוזיות, ובזמן המיזוג שיחק בליגה החמישית.
צווארטה דאופלס אאוט-הפרלה נוסד ב-1957, קיבל את מספר הרישיון 6142, והתקדם בהדרגה מהליגות המחוזיות עד שהגיע לליגה השלישית לפני המיזוג.
ב-27 במרץ 2002 הוכרז רשמית על מיזוג של שלוש הקבוצות לקבוצה חדשה בשם אאוט-הפרלה לוון (בהולנדית: Oud-Heverlee Leuven) או בקיצור OHL, הקבוצה החלה את דרכה בליגה השלישית, תחת הרישיון 6142 של אאוט הפרלה ולמעשה ירשה אותה באופן רשמי, והחלה לארח את משחקיה במרכז הספורט של לוון.
הצבעים שנבחרו לקבוצה הם לבן עם פסים בצבע אדום, ירוק ושחור המייצגים את שלוש הקבוצות המקוריות.
בעונתה הראשונה העפילה OHL לפלייאוף העלייה לליגה השנייה אך הפסידה בגמר בדו-קרב פנדלים לאנדרכט אלאסט.
שנתיים לאחר מכן בסיום עונת 2004/2005 ניצחה הקבוצה בגמר פלייאוף העלייה לאחר הארכה את ויסה והעפילה לליגת המשנה הבלגית.
בשתי עונותיה הראשונות בליגת המשנה סיימה הקבוצה במקומות ה-6 וה-5. לאחר שתי עונות בהן הייתה לוון קרובה לפלייאוף העלייה אך לא הגיעה אליו, בעונת 2007/2008 הגיעה לוון למקום השלישי והתמודדה בפלייאוף העליון, אך הפסידה בו את כל משחקיה ולא הצליחה להעפיל לליגת העל.
בשתי העונות הבאות סיימה לוון את העונה הסדירה במקומות ה-9 וה-14 ולא התמודדה בפלייאוף העליון.
בעונת 2010/2011 סיימה לוון את העונה הסדירה במקום הראשון בליגה, שמרה עליו בפלייאוף העליון והעפילה לראשונה בתולדותיה לליגת העל, 61 שנה מאז הפעם האחרונה שלעיר לוון הייתה נציגה בליגה הבלגית הבכירה.
העפלה לליגת העל וחזרה לליגת המשנה (2011–2020)
את עונת הבכורה שלה בליגה הבכירה עונת 2011/2012 סיימה לוון במקום ה-14 והצליחה לשרוד בליגה לעונה נוספת.
בעונה הבאה עונת 2012/2013 סיימה הקבוצה במקום ה-10 בעונה הסדירה, העפילה לפלייאוף האירופי ואף סיימה במקום הראשון בבית שלה, אך בגמר הפלייאוף הפסידה לגנט ולא זכתה בכרטיס לליגה האירופית.
את עונת 2013/2014, סיימה לוון במקום האחד לפני אחרון ושבה לליגה השנייה.
שם שיחקה עונה אחת בלבד לאחר שסיימה את עונת 2014/2015 במקום השישי והעפילה מהפלייאוף העליון חזרה לליגת העל.
אך לעונה אחת בודדת לאחר שבעונת החזרה שלה לליגת העל עונת 2015/2016 היא סיימה במקום האחרון ושבה לליגת המשנה.
בספטמבר 2016, נקלעה לוון לשערורייה שפורסמה באנגליה.
כאשר יו"ר הקבוצה ג'ימי האוטפוט הואשם שהציע את הקבוצה כצינור שיאפשר לחברות צד שלישי לרכוש שחקנים באנגליה, האוטפוט כפר בהאשמות אך התפטר מתפקידו כיושב ראש הקבוצה.
בעונה לאחר מכן הקבוצה נקלעה לקשיים כלכליים, סיימה את העונה במקום ה-6 ולא הצליחה להעפיל לליגה הבכירה.
בסיום העונה נרכשה הקבוצה על ידי החברה התאילנדית קינג פאוור שיושב הראש והמנכ"ל שלה ויצ'אי סריואדהאנהפראבה החזיק בבעלות על לסטר סיטי מהפרמייר ליג.
לוון סיימה את העונה הסדירה במקום ה-2 אך לא הצליחה להעפיל לליגה הבכירה.
ביולי 2018 החליט המועדון להפסיק להשתמש ברישיון 6142 שהיה שייך במקור לצווארטה דאופלס אאוט-הפרלה ונרשם תחת רישיון מספר 18 שהיה שייך במקור לסטאד לוון במטרה לאמץ את העבר של המועדון שהיה הוותיק מבין שלושת המועדונים שייסדו את הקבוצה.
ב-27 באוקטובר 2018, ויצ'אי סריואדהאנהפראבה יו"ר המועדון, נהרג בהתרסקות מסוק בו טס לאחר משחק פרמייר ליג בין לסטר סיטי שבבעלותו לווסטהאם יונייטד.
הקבוצה סיימה את עונת 2018/2019 במקום ה-5 ולא העפילה לליגת העל.
בעונת 2019/2020 הגיעה לוון לגמר פלייאוף העלייה לליגת העל בו התמודדה מול בירסחוט, היא הפסידה במשחק הראשון שנערך במרץ 2020, ומשחק הגומלין נדחה עקב התפרצות מגפת הקורונה.
ולבסוף נקבע שישוחק באוגוסט, אך טרם שוחק הוחלט על ידי התאחדות הכדורגל הבלגית שבשל המגפה לא יהיו יורדות מליגת העל והליגה תורחב ל-18 קבוצות, כאשר גם בירסחוט וגם לוון יעפילו לליגת העל.
בעונת 2020/2021 שבה לוון להתחרות בליגה הבלגית הבכירה, וסיימה את העונה במקום ה-11 הישג אותו שחזרה גם בעונה העוקבת 2021/2022. בעונה לאחר מכן עונת 2022/2023 סיימה לוון במקום ה-10 בליגה והשוותה את שיאה מעונת 2012/2013. שיא ששחזרה הקבוצה גם בעונה לאחר מכן 2023/2024.
ירוק מציין את הליגה הבכירה; צהוב את ליגת המשנה; אדום את הליגה השלישית.
המועדון מארח את משחקיו באצטדיון דן דריף (בהולנדית: Stadion Den Dreef) המכיל 10,020 מקומות.
האצטדיון ממוקם בהפרלה, פרבר דרומי של העיר לוון.
(הפרלה הוא פרבר בדרום העיר לוון בעוד אאוט-הפרלה ממנה מגיע אחד משלושת המועדונים שייסדו את המועדון הנוכחי היא עיירה נפרדת הנמצאת מספר קילומטרים דרומית ללוון.)
"OMG" הוא סינגל של גריפין וקארלי ריי ג'פסן, שיצא ב-31 ביולי 2019 בהוצאת חברת התקליטים דארק-רום רקורדס וגפן רקורדס.
השיר מופיע באלבום האולפן הראשון של גריפין, Gravity, כסינגל השמיני של האלבום.
השיר נכתב על ידי גריפין, איאן פרנזינו, ג'ון ראיין, אנדרו האס, קארלי ריי ג'פסן, אלי טמפוסי וליזה אוון, והופק על ידי גריפין ו-AFTERHRS.
נכון לדצמבר 2025, השיר הושמע למעלה מ-43 מיליון פעמים בספוטיפיי, ולמעלה מ-6 מיליון פעמים ביוטיוב.
ONE הוא אתר אינטרנט ישראלי המסקר ספורט מכל רחבי העולם.
על פי נתוני הוועדה הישראלית למדרוג, ONE הוא אחד משני אתרי הספורט המובילים בישראל ביחד עם אתר ערוץ הספורט.
באתר ניתן למצוא מספר אזורי תוכן כגון, כדורגל ישראלי, כדורגל עולמי, כדורסל ישראלי, כדורסל עולמי וספורט אחר.
עורך האתר הוא עופר רונן.
באתר יש תקצירי וידאו של ליגת העל בכדורגל, הליגה הלאומית בכדורגל, גביע המדינה בכדורגל, ליגת העל בכדורסל, גביע המדינה בכדורסל, היורוליג, הליגה הספרדית, הליגה האיטלקית, ליגת התיכונים, ליגת המכללות ועוד.
ב-ONE מספר כותבי טורים כגון: אייל ברקוביץ', חיים רביבו, צביקה שרף ועוד.
אתר ONE הוקם על ידי אודי מילנר וגיל מנקין, בשיאה של בועת הדוט-קום בשנת 1998, האתר הוקם במטרה לגבות ולסקר את התוכנית של יורם ארבל "הדקה ה-91", ששודרה אז בערוץ 2, ועסקה בסיכום מחזור ליגת העל.
השניים פנו לארבל וביקשו להקים עבורו (בחינם) את אתר האינטרנט לתוכנית, על ידי חברת האינטרנט שלהם "סיטינט".
מילנר היה אז בן 25, ומנקין היה בן 22. שם האתר היה תחילה "הדקה ה-91".
לאחר ירידת התוכנית מהמרקע, ארבל עצמו נכנס לשותפות עימם והשקיע כמה עשרות אלפי דולרים בתמורה למניות באתר, שהושק תחת השם החדש "ONE".
השם נבחר משם שהוא היה קליט ופשוט והיה פנוי ברישום שמות האתרים עם סיומת ישראלית.
במאי 2000 רכשה חברת ההפקות וזכיינית ערוץ 2 "טלעד" כ-40% ממניות חברת האינטרנט "סיטינט" בעלת האתר, תמורת מיליון דולר, על פי שווי חברה של כ-3 מיליון דולר.
לאחר רכישה מילנר ומנקין החזיקו כל אחד כ-25% מהמניות ויורם ארבל כ-9%.
חברת טלעד הודיעה כי "עסקת רכישת חברת סיטינט תהווה פלטפורמה התחלתית לפעילות בתחום האינטרנט והמסחר האלקטרוני, המשלימה את פעילותה כחברה בתחום התוכן".
חברת "סיטינט" הייתה אמורה גם להקים עבור טלעד אתרים נוספים שאינם קשורים לספורט.
לאחר התפוצצת בועת הדוט-קום, במהלך שנת 2001, אתרי אינטרנט רבים בתחום הספורט בישראל נסגרו והאתר הפך למוביל בישראל.
באותה שנה הצטרפה אופירה אסייג לאתר ככתבת מבזקים, ועד מהרה הפכה לרכזת הכתבים ומנהלת התוכן של האתר.
באפריל 2002, היה "ONE" אחד אתרי התוכן הראשונים בישראל שהפעיל חומת תשלום.
האתר השיק מגזין מקוון בשם BIG ONE, בשיתוף עם חברת "נטוויז'ן", באתר חדש, אליו ניתן היה להגיע בקישור מהאתר הראשי, דרך הכתובת big.one.co.il, והיה מיועד למנויים משלמים בלבד.
האתר כלל תחקירים, פרשנויות, טורים אישיים ורכילות מקהילת הספורט, והגישה אליו הייתה תמורת 2.99 דולר לחודש או מנוי שנתי תמורת 29.99 דולר.
האתר בתשלום לא הצליח לגייס כמות משמעותית של מנויים, ונסגר לאחר מספר שנים.
עיקר ההכנסות האתר בתקופה זו היו מפרסום, שהיווה כ-50% מסך ההכנסות, מקור הכנסה נוסף היה מכירת תכנים לאתרים אחרים ולחברות הסלולר.
לחברות הסלולר נמכר בעיקר שירות של עדכונים שוטפים בזמן אמת וכותרות המתעדכנות כל דקה, בשירות סלולרי קולי ובהודעות כתובות באמצעות SMS.
עבור מונדיאל 2002 הקימה ONE בהצלחה רבה אתר שעסק במונדיאל בלבד, בחסות חברת בזק בינלאומי, בשיתוף פעולה עם סוכנות הידיעות רויטרס, שסיפקה את התכנים מ-150 הכתבים והצלמים שלה שסקרו את המונדיאל.
בתחילת 2004 נכנס האתר לראשונה להפקות טלוויזיה.
שהפיק את סרטה של אופירה אסייג, "ההחמצה הגדולה", על שחקן הכדורגל שהורשע בפלילים פליקס חלפון.
באוגוסט 2005, לאחר ההפסד של חברת "טלעד" במכרז החדש של ערוץ 2, היא מימשה את אחזקותיה בחברת "סיטינט", שמכרה את המניות שלה לחברת ההשקעות קיידן-מדיה-גרופ.
באפריל 2006 חנך האתר, במגדלי בסר ליד קניון איילון, אולפנים להפקת תוכניות טלוויזיה ותכני וידאו לסלולר ולאינטרנט.
האולפן פעל לראשונה במהלך תחרות הפיינל-פור של היורוליג בכדורסל.
לקראת מונדיאל 2006, פתח האתר במאבק נגד חברת צ'רלטון, שרכשה את זכויות השידור שלו בישראל, וביקשה למכור חבילות צפייה ללקוחות הכבלים והלוויין במחיר של 492 שקל.
באתר יזמו קמפיין מחאה ועצומה הפונה אל ראש הממשלה בבקשה שיטיל וטו, באמצעות חקיקה או כל דרך אחרת, על שידורי המונדיאל בתשלום.
לטענת מנהלי האתר הדבר נעשה לאחר פניות רבות של גולשים ולא משיקולים מסחריים.
לאחר מכן הודיעה צ'רלטון שהיא מורידה את מחיר החבילה ל-309 שקל, ובעזרת סבסוד של מספר חברות מסחריות ניתן היה לרכוש את החבילה לבסוף ב-189 שקל בלבד.
ביולי 2007, רכשה קבוצת ידיעות אחרונות כחצי מהבעלות על האתר, והפכה לבעלת השליטה בו.
באותה תקופה גם החל האתר לסבול מתחרות צמודה יותר של אתר ערוץ הספורט, לאחר שעבר שדרוג ומשך מספר דומה של גולשים.
ONE VOD - פינה בה מועלים לאתר קטעי וידאו של תקצירי משחקים בכל הענפים השונים, ראינות, מסיבות עיתונאים ועוד.
גליצ'ים - מדור העוסק בחיי הספורטאים הכולל גם צילומים במוקדים שונים של חייהם.
ONE ביזנס - המגזין הכלכלי של האתר, בו יש כתבות בעלי אופן כלכלי העוסקות בספורט.
EveryONE - רשת חברתית העוסקת בספורט.
ניתן לפתוח ברשת משתמש ודרכו להגיב בפורומים, להעלות סרטוני וידאו ועוד.
CrazyONE - המקום באתר בו גולשים יכולים לשתף קטעי וידאו שהם צילמו.
התוכנית משודרת בין השעות 18:00 ל-20:00 בערב, ב-2007 הועלתה התוכנית ושודרה ברדיו 99 את התוכנית הגישו אופירה אסייג ואייל ברקוביץ'.
ב-2009 התוכנית עברה לרדיו ללא הפסקה וב-2011 התוכנית עברה לשדר ברדיו תל אביב, בנוסף התוכנית משודרת בסינדקציה ברדיו חיפה, רדיו ירושלים, רדיו דרום, רדיו אשקלון ואשדוד ב-101.5FM, רדיו חם אש 99.5FM, ורדיו גלי ישראל.
את התוכנית מגישה אופירה אסייג, יחד עם הפרשנים אייל ברקוביץ' ואיציק זוהר.
לעיתים מוחלפת אסייג ביורם ארבל, שרון ניסים או לירן שכנר.
פרשנים נוספים כמו חיים רביבו, אלון חזן, פיני גרשון, דורון ג'מצ'י שידרו בעבר בתחנה.
עם מינויו של אייל ברקוביץ' למנג'ר הפועל תל אביב פרש מהשידור ברדיו, אך שב לשדר לאחר שסיים את תפקידו בקבוצה.
בינואר 2011 עלה לאוויר "ערוץ ONE".
שידורי הערוץ באפיק 50 ב-HOT וב-yes.
בנוסף, הועלה גם ערוץ "ONE HD" המשדר ב-HD ב-HOT, באוגוסט 2015 הועלה ערוץ ה-HD גם ב-yes.
בערוץ משודרות תוכניות ספורט ואקטואליה, ותוכניות מגזין מהעולם.
הערוץ משדר משחקים ממגוון ליגות בשידורים ישירים, אירועי ספורט ומסיבות עיתונאים שונות.
בינואר 2016 עלה הערוץ לשידור בסלקום tv ב-HD, וב-29 באפריל 2018 עלה הערוץ לשידור בפרטנר TV ב-HD.
ORF (ראשי תיבות של Österreichischer Rundfunk, "שידור הרדיו האוסטרי") הוא ארגון השידור הציבורי של אוסטריה.
בתחילת שנות ה-20 של המאה העשרים נעשו מספר שידורי רדיו ניסיוניים באוסטריה וחברת הרדיו הלאומית נקראה "RAVAG".
ב-1925 בוצע לראשונה שידור ישיר של רדיו באוסטריה ששודר מבית האופרה של וינה ומפסטיבל זלצבורג, הרדיו האוסטרי התמקד בתחילה בעיקר בנושאים חינוכיים ולימודיים בעוד שחדשות ואקטואליה היוו חלק מינורי מתכני השידור.
ב-1928 החלו לסקר אירועי ספורט וב-1930 סוקרו הבחירות לממשלת אוסטריה.
עם האנשלוס ופלישת הוורמאכט לאוסטריה, הוחלפה רשת השידור של אוסטריה ונהייתה כפופה לרשת השידור של גרמניה הנאצית.
ב-1945, לאחר סוף הכיבוש הגרמני, חודשו שידורי הרדיו העצמאיים של אוסטריה.
ב-1955 נוסד ערוץ הטלוויזיה הראשון באוסטריה, "ORF1".
ORF היא רשת בעלת חשיבות גדולה בתעשיית התקשורת האוסטרית, ואוסטריה היא אחת המדינות האחרונות באירופה שאפשרו קיום שידורים פרטיים.
OMIM (ראשי תיבות באנגלית של Online Mendelian Inheritance in Man, "תורשה מנדלית באדם - באינטרנט") הוא אתר אינטרנט המהווה בסיס נתונים מקוון המכיל את כל המחלות התורשתיות הידועות באדם.
תחילתו של הפרויקט בספר, "Mendelian Inheritence in Man", אשר יצא בשנה 1966 ונערך על ידי ויקטור א.